Prime Willow-JeanWILLOW-JEAN PRIME (Labour—Northland) (remote): E te Māngai o te Whare tēnā koe. Tēnā tātou katoa. E rongo atu ana koutou i ahau? Āe? Ka pai. Tēnā koutou. Aroha mai koutou. Ko tēnei taku wā tuatahi ki te kōrero i runga i te rorohiko mai i tōku kāinga i Te Tai Tokerau ahakoa kua tahi marama tātou e mahi ana i tēnei momo rauemi nā te mea e noho haumaru ana tōku whānau i Te Tai Tokerau nei.Nō reira ka tīmata ake taku kōrero mānawatia a Matariki. Kua roa ahau e ako e pā ana ki te māramataka Māori e pā ana ki a Matariki. I te whā tau kua pahure ake nei i haere ahau ki tētahi wānanga ki roto i Whangārei-terenga-paraoa ki te whakarongo ki ngā kōrero a te tākuta a Dr Rangi Matamua i kōrero ia mō Matariki i kōrero ia e pā ana ki ngā tohu o te wā me te māramataka Māori. I taua wā kātahi anō taku pāpā i hinga i ako ahau ngā kōrero e pā ana ki Te Waka o Rangi arā ko te tupuna o Taramainuku e pupuri ana i ngā wairua o ngā mea o te tau kua pahure ake nei ā nō reira i runga i tēnā kōrero e mihi ana ki ngā mate huhua o te wā. Matariki tohu mate. Ko tētahi ko Tā Wira Gardiner ko tētahi ko Kahurangi June Jackson. Nō reira e mihi ana ki te hunga kua whetūrangitia.I runga i tēnā ka hoki ki a tātou te hunga ora. E mihi ana ki te Minita te Hōnore Kiritapu Allan. E mihi ana ki a ia me tana pēpi a Hiwa-i-te-Rangi. I rongo i ngā kōrero e pā ana ki a Hiwa-i-te-Rangi i tēnei pō. Ko Hiwa-i-te-Rangi tetahi o ngā whetū o te kāhui Matariki. Nō reira te hunga ki a rātou tātou te hunga ora ki a tātou. Te pēpi ko tātou pēpi a Hiwa-i-te-Rangi ka nui te mihi ki a tātou i tēnei pō.E hiahia ana ahau ki te mihi hoki ki te Ropū o Matariki a te Rōpū arā Te Māori Advisory Group me ngā mema i runga i tēnā ko Rangi Matamua tētahi tētahi nō roto o Te Tai Tokerau te matua Rereata Makiha a matua Hoturoa Kerr Victoria Campbell Pauline Harris Ruakere Hond me Jack Thatcher hoki. E mihi ana ki a rātou katoa. Nō ngā tōpito o te motu rātou ko ngā kōrero ō rātou mātauranga i mau mai ki te tēpu ki te whiriwhiri i ngā take e pā ana ki tēnei pire e mihi ana ki a rātou.Me ngā mema o te Komiti Whiriwhiri Take Māori ki a koe Tāmati te heamana o tērā komiti me ngā mema katoa i noho ki te whiriwhiri i ngā take e pā ana ki tēnei pire e mihi kau ana ki a koutou me ngā tāngata i pono e pā ana ki tēnei pire. Ka tino nui taku hari me taku koa te kite i tēnei pire i roto i te Whare Pāremata.Ko te mea nui ki ahau ko te mātauranga kei roto i tēnei mea te kāhui o Matariki āe e tika ana ngā kōrero ko Puanga i roto i Tai Tokerau te tohu o te tau hou Māori me kī te wā o Ōturu o Pipiri engari kei reira hoki ngā kōrero e pā ana ki Matariki i te wā i te takiwā o ngā marama o Tangaroa i te marama o Pipiri nō reira ko ngā mātauranga e pā ana ki te maramataka hono ana ki te whenua ki te moana ki ngā mate me ngā hiahia mō te tau e heke mai nei. Āe tika ana te kōrero o Debbie e pā ana ki te rerekētanga o te whakanui i te tau hou i te tīmatatanga o te tau i roto i te raumati nā te mea e ai ki te maramataka me ngā mahi te rautaki o te tau ko te mahi kaha i roto i te māra i taua wā ka tupu ngā kai kia hauhake ā te wā i mua tata i Matariki ā nō reira he mahi nui tonu i mua o te aroaro kia ako i ērā mātauranga katoa hei whai mā tātou katoa.Kua poto te wā ki ahau ki te kōrero e pā ana ki tēnei i tēnei pō engari ko te pānuitanga tuarua tēnei mō tēnei pire e tautoko ana ahau pau te kaha. I mua i te otinga o taku kōrero e mihi ana ki tētahi tokorua i roto i Te Tai Tokerau kua homai ki a ahau me tōku whānau ō rāua mātauranga e pā ana ki te maramataka arā ko Rueben Taipari Porter ko Heeni Hoterene. Nō reira e mihi kau ana ki a rāua mō te mātauranga kua whāngai ki a mātou i te kāinga nei. Ka kaha tonu tātou ki te whakanui i te kāhui Matariki Puanga hoki. Ngā mihi.[Can you hear me? Yes? Good. Greetings. Apologies everyone. This is the first time I have spoken remotely from my home in Northland although we have been using these resources for a month. I am with my family keeping safe at home in Northland.So I will begin my speech welcoming Matariki. I have been learning about the Māori calendar as it relates to Matariki for a long time. Four years ago I attended a seminar in Whangārei-terenga-paraoa to listen to Dr Rangi Matamua talking about Matariki. He talked about the current signs and the Māori calendar. At that time my father had just passed and I learned about Te Waka o Rangi and the ancestor Taramainuku who bears the spirits of those who died in the previous year and so on the basis of that I acknowledge the many dead at this time. Matariki: a time to remember the dead. One of whom is Sir Wira Gardiner and another Dame June Jackson. Therefore I acknowledge those who have become stars in the heavens.With that I now return to us the living. I greet the Minister the Hon Kiritapu Allan and I greet her baby Hiwa-i-te-Rangi. I heard the stories of Hiwa-i-te-Rangi this evening. Hiwa-i-te-Rangi is one of the stars of the Matariki cluster. Therefore let the dead be with the dead and the living with the living. The baby our baby Hiwa-i-te-Rangi warm greetings to one and all this evening.I would like to acknowledge the Māori Advisory Group and the members thereof. Rangi Matamua was one; one from Northland was Rereata Makiha—Hoturoa Kerr Victoria Campbell Pauline Harris Ruakere Hond and also Jack Thatcher. I acknowledge all of them. They came from all corners of the land so that the stories and their knowledge could be brought to the table in the discussions regarding this bill. I thank them.And the members of the Māori Affairs Committee to you Tāmati the chair of that committee and to all the members who sat and discussed the issues related to this bill I sincerely thank you and the people who were genuine about this bill. I am very happy indeed to see this bill in the House of Parliament.The important thing for me is the Māori knowledge about the Matariki cluster. Yes it is true that in Northland Puanga is the sign of the Māori New Year that is at the time of Ōturu but there are as well the stories regarding Matariki at around the time of Tangaroa in the month of June. Therefore the knowledge about the lunar calendar connects to the land to the sea to the dead and the desires for the following year. Yes what Debbie said was correct about the difference in observing the new year at the beginning of the year in summer because according to the lunar calendar there is much to do in the garden at that time—plants are grown to be harvested later just before Matariki. And so there is still a lot for us to learn about all this knowledge so that we can follow it.I have a very short time to talk about this tonight but I support without reservation the second reading of this bill. Before I finish speaking I would like to acknowledge a Northland couple who have shared their knowledge about the lunar calendar with me and my family they are Rueben Taipari Porter and Heeni Hoterene. Thank you for sharing your knowledge with us at home. We must stay strong in observing Matariki as well as Puanga. Thank you.]